ועדת הכספים, כנסת 18, פרוטוקול מספר 1199, 2012-10-15 13:10

משה גפני: אני מחדש את הישיבה.

משה גפני: אנחנו עוברים לסעיף של שינויים בתקציב לשנת 2012.

משה גפני: אנחנו עכשיו בפנייה הראשונה בחוברת: מספר פנייה לוועדה 613, 614.

משה גפני: מי מציג את הפנייה?

צחי דוד: אני צחי דוד מאגף תקציבים.

צחי דוד: הפנייה נועדה לתקצב 17 מיליון ₪ להלוואות למועצות דתיות בהתאם להסדרי תכניות הבראה.

משה גפני: איזה מועצות דתיות?

צחי דוד: העברתי רשימה מסודרת לפני הוועדה.

רוחמה אברהם-בלילא: הרשימה מקובלת עליך?

משה גפני: לא יודע, לא מתמצא בזה בכלל.

משה גפני: אבן יהודה זה 1.2 מיליון.

רוחמה אברהם-בלילא: ערב בחירות מעבירים תקציבים למועצות הדתיות?

משה גפני: לא, זה מונח פה כבר הרבה זמן.

רוחמה אברהם-בלילא: מה בדיוק הסיפור?

משה גפני: זה מונח פה כבר הרבה זמן, אני עיכבתי את זה.

רוחמה אברהם-בלילא: כמה זמן זה מונח פה?

קריאה: יותר מחודש.

רוחמה אברהם-בלילא: למה עיכבת את זה בחודש?

אמנון כהן: - - - פריימריס.

רוחמה אברהם-בלילא: אדוני, אני שואלת.

משה גפני: רוחמה שואלת, למה אתם מביאים את זה היום, ערב בחירות.

משה גפני: בבקשה.

צחי דוד: אנחנו הבאנו את זה לפני חודשיים, והוועדה לא מצאה לנכון לדון בזה.

רוחמה אברהם-בלילא: למה?

צחי דוד: לא יודע.

רוחמה אברהם-בלילא: למה, אדוני היושב ראש, חודשיים עיכבת את זה?

משה גפני: אני ביקשתי לדעת איזה מועצות דתיות מקבלות - -

רוחמה אברהם-בלילא: והאם כל המועצות מקבלות- -

משה גפני: נכון, זאת הייתה השאלה.

רוחמה אברהם-בלילא: - - והאם הן מקבלות כולן באופן שוויוני ועל-פי כל הקריטריונים, ושמא יש, חלילה, איפה ואיפה.

משה גפני: נכון, יפה.

משה גפני: מתי הגיעה התשובה?

משה גפני: הבוקר.

רוחמה אברהם-בלילא: גם תכנית הבראה זה לא משנה.

רוחמה אברהם-בלילא: אני כממלאת מקום שר הפנים יודעת להגיד שלעיתים אתה יודע לעכב תכניות הבראה כאשר אתה לא מספיק מקבל את הקריטריונים - -

משה גפני: הבוקר קיבלתי תשובה, ואני מקריא אותה.

משה גפני: התשובה היא שזה הולך לפי תכניות ההבראה.

משה גפני: אבן יהודה – 1.2 מיליון, אילת – 4 מיליון, חולון – 930.

משה גפני: נכון?

משה גפני: אני מקריא נכון?

רוחמה אברהם-בלילא: אילת, 4 מיליון שקלים למועצה הדתית?

משה גפני: כן.

משה גפני: למה לאילת 4 מיליון שקלים, שואלת רוחמה.

משה גפני: אני לא שואל שאלות בכלל.

צחי דוד: תכנית ההבראה כוללת כיסוי - -

רוחמה אברהם-בלילא: תסביר לנו מה זה תכניות ההבראה במועצות הדתיות.

צחי דוד: אני אסביר, אני אלך צעד אחורה.

צחי דוד: תכנית ההבראה במועצה הדתית כוללת כיסוי מלוא הגירעון הנצבר של המועצה הדתית, צעדי התייעלות שמיועדים להביא אותה לאיזון שוטף - - - לתקופה של שש שנים.

רוחמה אברהם-בלילא: אבל כשיש רשות מקומית שנקלעת לגירעון, אין סיטואציה של כיסוי מלא של גירעון.

רוחמה אברהם-בלילא: אז למה תכנית ההבראה הזאת כל כך מכסה את כל הגירעונות שכולם יצרו במשך השנים?

צחי דוד: המבנה של תקציב המועצה הדתית הוא כזה שברוב המועצות הדתיות, אולי באמת בודדות שיש להן הכנסות עצמיות, גם ככה הן שעונות על תקציב הרשות המקומית – 60%, ו-40% על תקציב מדינה.

רוחמה אברהם-בלילא: אז אתה אומר לי שהכסף הזה זה 40% תקציב מדינה, והשאר הרשויות המקומיות נותנות?

צחי דוד: לא, כיסוי הגירעון הוא רובו מהמדינה.

רוחמה אברהם-בלילא: כיסוי הגירעון הוא רובו מדינה או כולו מדינה?

רוחמה אברהם-בלילא: כמה מתוכו הוא מדינה?

צחי דוד: זה משתנה ממועצה למועצה.

רוחמה אברהם-בלילא: בהתאם למה?

צחי דוד: בהתאם לשיעור ההשתתפות שלה בתקציב המועצה הדתית כפי שקבעה ועדת הכספים.

משה גפני: אמות מידה.

רוחמה אברהם-בלילא: כל מועצה דתית, בהתאם למה?

רוחמה אברהם-בלילא: בהתאם לאוכלוסייה?

משה גפני: כן, בטח.

משה גפני: היו אמות מידה שאישרנו פה-אחד.

משה גפני: אנחנו אפילו דרשנו לעשות את זה גם בחינוך וגם ברווחה, שזה לא יהיה אותו דבר בכל הרשויות; בחזקות יהיה פחות, ובחלשות יהיה יותר.

משה גפני: היה פה תהליך של כמה שנים.

משה גפני: הם רק לא עומדים בזה.

משה גפני: האוצר לא עומד בזה להחיל את זה גם על אחרים.

רוחמה אברהם-בלילא: הבנתי.

משה גפני: נדמה לי שאבן יהודה הגישו בג"ץ על זה.

צחי דוד: הרשות המקומית הגישה בג"ץ.

משה גפני: הגישו בג"ץ על אמות המידה.

צחי דוד: לא על אמות המידה.

רוחמה אברהם-בלילא: אז אם הגישו בג"ץ, איך - - -

משה גפני: לא קשור, בג"ץ לא עשה שום דבר עם זה.

משה גפני: גברתי ורבותיי – מספר פנייה 613, 614, מי בעד אישור הפניות לוועדה?

משה גפני: מי נגד?

משה גפני: מי נמנע?

משה גפני: בעד פניות 613, 614 – רוב

משה גפני: נמנעים – אין

משה גפני: הפניות אושרו.

משה גפני: תגיד למרגי שאישרתי.

אמנון כהן: אתה תגיד לו, למה אני צריך להגיד?

משה גפני: מה יש לי להגיד לו? יוצא לי משהו ממה שאני אומר לו?

משה גפני: שום דבר, כלום.

משה גפני: תגיד למרגי.

משה גפני: נדלג על רשות הגז.

משה גפני: נחזור לזה.

משה גפני: אני עובר לעמוד 7: מספר פנייה לוועדה 629 – משרד החקלאות.

משה גפני: יש מישהו ממשרד החקלאות?

משה גפני: יש שתי פניות ממשרד החקלאות עכשיו.

מעין נשר: משרד החקלאות ביקש לערוך שינויים פנימיים בתקציב משרדו.

רוחמה אברהם-בלילא: אנחנו מקשיבים.

מעין נשר: זה ההסבר של הפנייה: שינויים פנימיים בתקציב המשרד, שינויים לא גדולים בהתאם לבקשת המשרד.

רוחמה אברהם-בלילא: למה משרד החקלאות לא נערך לעצם העובדה – נתקלנו בתופעה שערב ראש השנה מחירי כל הפירות האמירו שחקים, ומי ששילם את התוצאה היה אותו צרכן.

רוחמה אברהם-בלילא: למה משרד החקלאות לא עשה מהלך למרות שידענו חודשים רבים על הסוגיה שכל מחירי הפירות הולכים להאמיר שחקים בקיץ?

מעין נשר: אני מתנצלת, לא הצגתי את עצמי: אני מעין אשר, רפרנטית חקלאות במשרד האוצר.

רוחמה אברהם-בלילא: אוקיי.

רוחמה אברהם-בלילא: אז מה?

מעין נשר: אני לא יכולה לענות בשם משרד החקלאות - -

רוחמה אברהם-בלילא: איפה משרד החקלאות?

מעין נשר: - - אני רק יכולה לספר מהידע שלי מהעבודה איתם שעיקר התנודתיות של מחירי הפירות והירקות נובעת מגורמים שקשורים לאיתני הטבע.

מעין נשר: מחירי הפירות, למיטב ידיעתי, לא האמירו; מחירי הירקות האמירו מאחר שהיו שבועיים מאוד חמים בסיום אוגוסט.

מעין נשר: העגבניות לא ביצעו חניטה, והיה מחסור בעגבניות.

רוחמה אברהם-בלילא: אבל זה לא היה רק מחסור בעגבניות – כל המחירים של הפירות והירקות היו בשמים, כמו שאני מצטטת כאן.

מעין נשר: את השאלה הזאת את צריכה להפנות למשרד החקלאות.

רוחמה אברהם-בלילא: אדוני היושב ראש, אני רוצה תשובה ממשרד החקלאות.

משה גפני: אני יכול להזמין אותם.

שכיב מוראד שנאן: בקדנציה הבאה.

משה גפני: אין "בקדנציה הבאה", יש העברות כל הזמן.

שכיב מוראד שנאן: אם ועדת הכספים ממשיכה להתכנס, אז משרד החקלאות יענה לחברת הכנסת רוחמה אברהם מתי שהיא תרצה, ולא לנגח את משרד החקלאות.

שכיב מוראד שנאן: יש שרת החקלאות מצוינת שעשתה עבודה יוצאת מגדר הרגיל בתקופת כהונתה.

רוחמה אברהם-בלילא: כן.

רוחמה אברהם-בלילא: עשתה מהפכה תעשייתית בפירות והירקות.

משה גפני: תזכיר לי לדבר איתך משהו על משרד החקלאות.

שכיב מוראד שנאן: תזכיר לי לדבר איתך משהו על משרד הקליטה.

משה גפני: משרד הקליטה?

משה גפני: את יכולה להשתתף גם בישיבה הזאת שלנו, נראה לי שזה מתחיל להיות מעניין.

שכיב מוראד שנאן: יש פה יותר מדי אנשי תקשורת - -

משה גפני: מי בעד אישור הפנייה, ירים את ידו.

רוחמה אברהם-בלילא: אני מתנגדת לזה, אני רוצה תשובה לשאלה שלי, אדוני היושב ראש.

משה גפני: את עומדת על זה?

רוחמה אברהם-בלילא: כן, בין היתר.

משה גפני: את יודעת מה, נאשר את זה ותגישי רביזיה?

שכיב מוראד שנאן: לא, היא תאשר את זה ותקבל תשובה - -

רוחמה אברהם-בלילא: מתי, עד סוף הישיבה?

שכיב מוראד שנאן: לא עד סוף הישיבה.

מעין נשר: אני אשתדל שיעבירו לך תשובה כמה שיותר מוקדם.

רוחמה אברהם-בלילא: לא כמה שיותר מוקדם.

רוחמה אברהם-בלילא: הכנסת מתפזרת היום.

שכיב מוראד שנאן: אני אדבר עם השרה שתדאג לתת תשובה.

שכיב מוראד שנאן: התשובה עד מחר בערב תהיה אצלך.

רוחמה אברהם-בלילא: אז מאושר בתנאי.

שכיב מוראד שנאן: מאושר, והיא תקבל תשובה.

משה גפני: אוקיי.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד פנייה 629 – רוב

משה גפני: נמנעים – אין

משה גפני: אנחנו אישרנו את הפנייה לוועדה.

משה גפני: חברת הכנסת רוחמה אברהם צריכה לקבל עד מחר בערב תשובה.

משה גפני: מספר פנייה 630, גם חקלאות.

מעין נשר: הפעם משרד החקלאות מבקש לערוך שינויים פנימיים בתקציב התמיכות של משרדו.

משה גפני: 269 אלף שקל?

רוחמה אברהם-בלילא: גם, אותו דבר.

משה גפני: מה זה 269 אלף שקל, קמחא דפסחא?

מעין נשר: מדובר במספר שינויים פנימיים.

משה גפני: מה זה "מספר"?

משה גפני: יש אחד.

שכיב מוראד שנאן: העיקרי שבהם זה תמיכות פלוס שינוי מחירי המים לחקלאים.

שכיב מוראד שנאן: אני מציע שתתנגדו לזה, אדוני היושב ראש.

שכיב מוראד שנאן: תוציא את זה עכשיו לתקשורת.

מעין נשר: יש פה העברה מתחום התמיכות בייצור החקלאי לתחום התמיכות במוצרים ציבוריים וגם מתמיכות שונות למוצרים ציבוריים.

מעין נשר: השינויים הפנימיים בהתאם לקצב הביצוע.

מעין נשר: יש תחומים שבהם היו בקשות יותר גדולות וביצוע גבוה יותר, ותחומים אחרים שבהם היה ביצוע נמוך יותר.

מעין נשר: המשרד עושה שינויים פנימיים כדי להתאים את קצב - - - לבקשות.

משה גפני: בסדר.

משה גפני: מי בעד אישור הפנייה – ירים את ידו; מי נגד?

משה גפני: מי נמנע?

משה גפני: בעד פנייה 630 – רוב

משה גפני: נמנעים – אין

משה גפני: אושר.

משה גפני: עד מחר בערב אני מבקש תשובה לחברת הכנסת רוחמה אברהם גם על הפנייה הזאת.

שכיב מוראד שנאן: אבל תעמדו בהתחייבות, משרד החקלאות.

מעין נשר: משרד האוצר יבקש ממשרד החקלאות.

משה גפני: תחבורה.

משה גפני: בבקשה.

מורן מזור: אני מאגף תקציבים.

מורן מזור: הפנייה נועדה לביצוע שינויים פנימיים בתקציב המזומן של פיתוח התחבורה ולתקצוב ההרשאה להתחייב לצורך הקמת המסלקה לענף התחבורה הציבורית ולתקצוב פרויקטים נוספים במטרופולין חיפה.

משה גפני: אתה גם רוצה שנאשר את מה שאמרת עכשיו?

רוחמה אברהם-בלילא: יש פה שינוי תקציבי - - -

מורן מזור: אני מבקש את זה.

משה גפני: אז תגיד לנו מה קורה.

משה גפני: ממה לוקחים ולמה נותנים?

רוחמה אברהם-בלילא: לחיפה, אני מבינה.

משה גפני: ממה לוקחים?

רוחמה אברהם-בלילא: מהרכבת הקלה.

מורן מזור: לא, לא לוקחים מהרכבת הקלה, להפך.

רוחמה אברהם-בלילא: אז?

מורן מזור: תקציב המזומן נותנים לרכבת הקלה בהתאם לביצוע באזור ירושלים.

מורן מזור: הכסף המזומן נועד לתקצוב המענק לרכבת הקלה.

מורן מזור: ההרשאה להתחייב מיועדת להשלמת תקציב המטרונית בחיפה ולתקצוב המסלקה.

משה גפני: אבל לוקחים מתל-אביב – ממה לוקחים?

מורן מזור: לא לוקחים מתל-אביב, זה בהתאם לקצב ביצוע.

מורן מזור: לא האטו את קצב הביצוע בתל-אביב, אין מה לדאוג.

מורן מזור: הרכבת הקלה בתל-אביב לא תתעכב בגלל שלקחנו, אלא זה בהתאם לקצב ביצוע.

מורן מזור: בירושלים קצב הביצוע מהיר יותר, ולכן הועבר מזומן מתכנית לתכנית.

רוחמה אברהם-בלילא: מה קצב הביצוע של תל-אביב?

מורן מזור: היום אנחנו עומדים בדיונים לקראת פרסום מכרזים; מתכנסת ועדת היגוי של הקו האדום בתל-אביב.

רוחמה אברהם-בלילא: אז אין קצב ביצוע.

מורן מזור: יש קצב ביצוע.

מורן מזור: כבר חופרים פירים בתל-אביב בשלושה מקומות.

מורן מזור: כן יתחילו עבודות בקו האדום.

מורן מזור: עוד לא פורסמו מכרזי הביצוע העיקריים של המנהור, של בניית הקרונות וכולי, אבל כן התחילו עבודות- -

רוחמה אברהם-בלילא: אז זאת עוד סנונית שמבשרת את בוא הרכבת הקלה לתל-אביב?

משה גפני: לא.

משה גפני: זה לא הולך לקרות כל כך מהר.

רוחמה אברהם-בלילא: לכן אני אומרת.

רוחמה אברהם-בלילא: אני אומרת את זה בציניות רבה.

משה גפני: אה.

משה גפני: אמרו לי שביום ראשון, זאת אומרת אתמול, היה אמור לצאת המכרז על כביש 38.

מורן מזור: אני לא מכיר את כביש 38.

מורן מזור: תקצוב כבישים ותחבורה ציבורית מתבצע בנפרד.

מורן מזור: אני לא מטפל בזה באופן אישי, אני יכול לבדוק.

רוחמה אברהם-בלילא: בית שמש לא ברשימה - -

משה גפני: הכביש האדום.

מורן מזור: בלי להמעיט בחשיבות של כביש 38, החשיבות לקידום תחבורה הוא גבוה מאוד - -

משה גפני: לא, אני לא שאלתי עכשיו על ציונות, אני שאלתי עובדה.

משה גפני: מבחינת העובדה נאמר לי שהמכרז יוצא ביום ראשון, זאת אומרת אתמול.

משה גפני: מדובר על כביש אדום, כביש מסוכן מאוד.

משה גפני: לאחרונה הייתה שם תאונה של ראש המועצה האזורית מטה יהודה, נדמה לי.

משה גפני: רק שאלה על העובדות – האם אכן יצא המכרז?

מורן מזור: אני לא יודע.

משה גפני: אתה תבדוק ותגיד לי?

מורן מזור: כן.

מורן מזור: אני יכול לבדוק.

משה גפני: בסדר.

משה גפני: מי בעד אישור הפנייה – ירים את ידו; מי נגד?

משה גפני: מי נמנע?

משה גפני: בעד אישור הפנייה – רוב

משה גפני: נמנעים – אין

משה גפני: הפנייה אושרה.

משה גפני: אתה צריך לתת לי תשובה היום.

מורן מזור: אני הולך עכשיו לענות לך.

משה גפני: אני חוזר לגז.

משה גפני: מספר פנייה לוועדה, 621,620.

משה גפני: עיכבנו את ההעברה הזאת של רשות הגז בגלל הסיפור של "פניציה".

משה גפני: מי מסביר את עניין הגז?

משה גפני: עמוד 4.

שירה ברגמן: אני שירה ברגמן מאגף תקציבים, רפרנטית אנרגיה.

שירה ברגמן: נפגשנו בפעם הראשונה של הדיון הזה.

משה גפני: איפה נפגשנו?

שירה ברגמן: בניסיון הראשון להעביר את הפנייה המדוברת.

משה גפני: אוקיי.

שירה ברגמן: הפנייה התקציבית נועדה לתקצוב סך של 6.2 מיליון שקלים לרשות הגז בגין הרשאות להתחייב ולביצוע שינויים פנימיים בתקציב הרשות.

רוחמה אברהם-בלילא: זה קשור באיזושהי נקודה לצינור הולכת הגז "פניציה"?

משה גפני: רוחמה, אני אסביר לך מה קרה עם העניין הזה.

משה גפני: אני ביקשתי לא להעביר את זה – למה?

משה גפני: בגלל הסיפור של "פניציה".

משה גפני: לא יכול שאנחנו נעביר לרשות הגז - -

רוחמה אברהם-בלילא: אז אני שמחה שקלעתי לדעתם של גדולים.

משה גפני: לכן לא הבאתי את זה, זה לא היה על שולחן הוועדה.

משה גפני: זאת אומרת זה היה, אבל לא הבאתי את זה לדיון.

משה גפני: ואז היה מדובר שנקבל החלטת ממשלה ויהיו פעולות, ולכן נמצא פה מר שטרן, מנהל רשות הגז.

משה גפני: הוא אמור להסביר מה קרה בינתיים, ולפי זה להחליט אם נאשר או לא.

רוחמה אברהם-בלילא: קראנו בעיתונים שזה אושר רק כחלק - -

משה גפני: כן.

משה גפני: אני מודה לך.

משה גפני: מר שטרן, בבקשה.

שוקי שטרן: בוקר טוב.

משה גפני: איזה בוקר טוב, אתה יודע מה עשינו בבוקר?

שוקי שטרן: צהריים טובים.

שוקי שטרן: אני אתייחס גם להעברה התקציבית במידה שיהיו שאלות, ואני אתייחס ספציפית לנושא "פניציה".

שוקי שטרן: התכנון של מערכות ההולכה ל"פניציה" הסתיים ממש עכשיו; אתמול התקבלה החלטת ממשלה אחרונה לאישור התכנית הסטטוטורית שמגיעה עד לאזור התעשייה ציפורית שמאפשרת את הקמת מערכת ההולכה ל"פניציה".

שוקי שטרן: במקור ההגעה ל"פניציה" והתכנית הסטטוטורית הייתה אמורה להביא גז ל"פניציה" כאשר יחד עם "פניציה" יש מפעלי תעשייה אחרים, והייתה גם כוונה מקורית להקים שם תחנת כוח על-ידי אחד היזמים.

שוקי שטרן: בפועל תחנת הכוח לא קורמת עור וגידים, לא בטווח לוח הזמנים הקצר, ונשאר רק מפעל "פניציה" שצריך לקבל גז.

שוקי שטרן: הממשלה קיבלה החלטה לפני כשבועיים שהמערכת תקום עד אזור התעשייה ציפורית.

שוקי שטרן: בין לבין גם היה דיון בבית המשפט בהשתתפות הנאמן שמונה ל"פניציה", ושם נמסר לבית המשפט גם על-ידי הנאמן שיש חברה שהסכימה לספק גז ל"פניציה" החל מספטמבר 2013 על בסיס מסחרי באמצעות CNG שהוא גז טבעי דחוס.

משה גפני: שדובר בישיבה הקודמת - -

שוקי שטרן: נכון.

רוחמה אברהם-בלילא: התכנית העסקית של "פניציה" מאפשרת לה זמן הישרדות עד ספטמבר 2013?

רוחמה אברהם-בלילא: ואני רוצה גם לדעת מה כושר ההתמודדות של "פניציה" עם מחירי הזכוכית בעולם שהבנתי שגם שם יש בעיה.

שוקי שטרן: אני אשתדל לענות לנושאים שקשורים לנושא הגז ול"פניציה".

שוקי שטרן: אני אשלים בנושא הגז.

שוקי שטרן: אני לא אחראי להסדרה, ודאי לא מול בית המשפט - -

משה גפני: רק רגע.

משה גפני: אני אאפשר לך, אבל אני רוצה להגיד לחברת הכנסת רוחמה אברהם: יש דיון שלם על "פניציה".

משה גפני: מה ששאלת מורכב מאוד, מסובך מאוד, סיפור לא פשוט.

משה גפני: הבעלים הם לא תושבי הארץ, והם זרקו את מפעל "פניציה" הישראלי לתחרות בינלאומית שהיא מאוד קשה.

משה גפני: מה אנחנו, ועדת כספים, יכולים לעשות?

משה גפני: לנו יש טענות נגד רשות הגז.

משה גפני: יש לנו טענה שנמשכת הרבה זמן גם לגבי נושא הולכת הגז לאופקים, גם הולכת הגז לירוחם ולדימונה, ועכשיו גם הולכת הגז של "פניציה".

משה גפני: היה פה מנכ"ל המפעל, והוא אומר – אנחנו נמשיך, אבל בתנאי שאנחנו נדע שעד תאריך מסוים ששם הגז יגיע לתוך המפעל, לאזור התעשייה, אכן הם עומדים בתנאים האלה, דהיינו הממשלה.

משה גפני: ואז קרה מה שקרה בינתיים.

משה גפני: הוא לא יידע לענות לך על התחרות.

משה גפני: יכול להיות שהוא יידע, אבל זאת לא העבודה שלו.

רוחמה אברהם-בלילא: בסדר, אבל השאלה אם הוא יידע לענות לי על הביצוע.

שוקי שטרן: נוסף לכך עומד להיחתם הסכם בין חברת "נתיבי גז" לבין חברת "פניציה" שצינור יגיע ל"פניציה", והחל מאפריל 2014 ניתן יהיה להזרים גז למפעל באמצעות צנרת.

שוקי שטרן: ההסכם הזה אמור להיחתם תוך ימים, הוא נמצא, ותוך ימים העניין הזה אמור להיות מוסדר.

שוקי שטרן: יש הסכמות והבנות בעניין גם עם הנאמן, ובאופן עקיף אני אגיד שהנאמן מכיר את כל הנושא הזה.

שוקי שטרן: כל הנושא הזה גם הוצג לבית המשפט.

שוקי שטרן: להבנתי, בעניין כולו, אם תהיה הסדרה כוללת, ויהיה משקיע – הוא מודע לזה.

משה גפני: מה אתם מבקשים בהעברה הזאת?

שוקי שטרן: אנחנו מבקשים העברה לפעילות שוטפת של רשות הגז הטבעי שכוללת בעיקר אישורים של תכניות הנדסיות שקשורות להקמת המערכות - -

משה גפני: בכל הארץ.

שוקי שטרן: בכל הארץ.

משה גפני: כולל הדרום.

שוקי שטרן: כולל הדרום שגם משם אני בא, מערד.

שוקי שטרן: לכן איחרתי, ואני מתנצל.

משה גפני: לא איחרת.

שוקי שטרן: תיאמתי מראש.

משה גפני: בסדר.

שוקי שטרן: תודה.

שוקי שטרן: בכל הארץ וגם מעט פעולות ייעוץ עבור העסקה של יועצים ושכר עידוד.

משה גפני: מתי יגיע הגז לאופקים?

שוקי שטרן: הגז יגיע לאופקים בתחילת 2013.

משה גפני: מי בעד אישור הפניות – ירים את ידו.

משה גפני: מי נגד?

משה גפני: מי נמנע?

משה גפני: בעד פניות 620, 621 – רוב

משה גפני: נמנעים – אין

משה גפני: הפניות אושרו.

משה גפני: אני מאוד מודה לך.

משה גפני: אם אתם יכולים להזדרז עם העניין הזה אתם תועילו לעם ישראל ותעשו מה שאתם יכולים.

משה גפני: אני לא יודע מי יפקח עליכם בקדנציה הבאה, אבל אם זה יהיה אני - -

שוקי שטרן: אנחנו נשמח לבוא כשתזמינו אותנו.

משה גפני: אתם צריכים לשמוח תמיד.

שכיב מוראד שנאן: למרות שלא היה שינוי בהתחייבות של כוח אדם שרשות הגז התחייבה, אבל בכל זאת אנחנו מאשרים.

שוקי שטרן: לא התקבל עוד אף עובד נוסף וחדש.

משה גפני: בסדר, הוא העיר את הערתו, והערתו נרשמה.

משה גפני: פניות מספר 633, 634.

אורי גבע: הפנייה נועדה לתקצוב 3.5 מיליון ₪ לרשות העתיקות בהתאם לסיכום בין המשרדים.

אורי גבע: הרשות היא תאגיד סטטוטורי, מתוקצבת מתקציב המדינה.

אורי גבע: 4 מיליון ₪ לתקנת אזרחים ותיקים.

אורי גבע: בהתאם לחוק אזרחים ותיקים יש מימון של 50% של כניסה לתיאטראות, ואנחנו מממנים בהתאם לקצב הביצוע; 5 מיליון שקלים להקמת מתקני ספורט בהתאם לסיכום בין המשרדים.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: בעד פניות 633, 634 – רוב

משה גפני: נמנעים – אין

משה גפני: הפניות אושרו.

משה גפני: פניות 638, 639.

משה גפני: אם אפשר רק להזדרז.

משה גפני: יש לנו פריימריס וזה – רגע, לאף אחד מאתנו אין פה פריימריס.

משה גפני: גם לך אין פריימריס.

שכיב מוראד שנאן: ברוך שפטרנו.

משה גפני: אתה יכול להאריך.

משה גפני: תעשה לי טובה, יש לי הרבה עבודה גם בלי הפריימריס.

משה גפני: בבקשה.

אורי גבע: הפנייה נועדה להעביר 2 מיליון שקל ממשרד התחבורה למשרד ראש הממשלה בהתאם להחלטת הממשלה בנושא שדרוג תשתיות הכותל המערבי.

משה גפני: מה זה, כל פעם משרד אחר מעביר?

אורי גבע: ההחלטה מאגמת משרדים.

משה גפני: אני יודע, הסברתם את זה.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד פניות 638, 639 – רוב

משה גפני: נמנעים – אין

משה גפני: הפניות אושרו.

משה גפני: כמה כסף זה בסופו של דבר השדרוג שם של הכותל המערבי?

אורי גבע: השדרוג הוא 85 מיליון שקל על פני חמש שנים.

משה גפני: מה עושים?

רוחמה אברהם-בלילא: כל מה שעושים בכותל, ייאמר לזכותם - -

משה גפני: אני גם בעד, אבל מה הולך להיות?

אורי גבע: בגלל התגברות קצב המבקרים במקום בעצם נדרשות הרבה תשתיות כמו אינסטלציה - -

משה גפני: עבודות תשתיות.

אורי גבע: תשתית בסיסית באזור.

רוחמה אברהם-בלילא: כל שקל שהולך שם לפיתוח מוצדק.

משה גפני: מאה אחוז, אני בעד.

משה גפני: פניות מספר 640, 641.

אורי גבע: הפנייה נועדה להעביר - -

משה גפני: מה יש לכם ממשרד החקלאות?

רוחמה אברהם-בלילא: זאת פנייה שההסבר שלה הוא פשוט מדהים.

רוחמה אברהם-בלילא: לוקחים כסף ממשרד החקלאות שממילא בקושי יש לו, החקלאים זועקים, יש שם שבר, ומעבירים את זה לאזרחים ותיקים.

רוחמה אברהם-בלילא: לא שאני מתנגדת לסוגיה של עזרה לאזרחים הוותיקים, אבל מה הקשר?

שכיב מוראד שנאן: תאמיני לי, יש שם מנכ"ל מצוין, משרה מצוינת, ושוקלים את השיקולים.

מעין נשר: משרד החקלאות הוא גם המשרד לחקלאות ופיתוח הכפר.

מעין נשר: יש פה פעילות שהמשרד היה יכול לבצע באמצעות התקציב שלו.

מעין נשר: מאחר שהמשרד לאזרחים ותיקים הוא הגורם המבצע של התכניות האלה - -

רוחמה אברהם-בלילא: איזה תכניות אלה?

מעין נשר: הקהל הגדול של משרד החקלאות זה אזרחים ותיקים.

מעין נשר: הגיל הממוצע של החקלאים הוא 60.

מעין נשר: יש הרבה כאלה שעברו כבר את גיל 60.

משה גפני: אבל מה התכניות?

מעין נשר: ביישובים הכפריים לעשות תכניות אב כך שהמרחב הציבורי יהיה נגיש יותר ונוח יותר לאזרחים הוותיקים.

משה גפני: מה עושים עם 500 אלף שקל האזרחים הוותיקים החקלאים?

אורי גבע: 500 אלף שקל זה חלק מאיגום משאבים, זה לא המשרד היחיד שמעביר למשרד לאזרחים ותיקים, והם בעצם - -

משה גפני: בסדר, ומה עושים?

אורי גבע: הם עושים סקירה של כל התשתיות שעומדות לרשות המועצות.

משה גפני: אה, מה שהסברתם.

אורי גבע: הסברנו את זה.

אורי גבע: בודקים מה אפשר להנגיש ובמה אפשר להשתמש.

אורי גבע: יש הרבה מבנים - -

משה גפני: נראה לי ששכיב מאוד בעד בגלל אזרחים ותיקים.

שכיב מוראד שנאן: כולנו פעם נהיה שם.

משה גפני: נכון.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד פניות 640, 641 – רוב

משה גפני: נמנעים – אין

משה גפני: הפניות אושרו.

משה גפני: פניות מספר 642, 643.

רועי: אני רועי ממשרד האוצר.

רועי: הפניות נועדו להעביר תקציב שכר ותקציב תפעול של היחידה לקליטת חיילים משוחררים מסעיף 46 לתקציב המדינה לסעיף 15 לתקציב המדינה.

רועי: סעיף 46 הוא הסעיף של חוק קליטת חיילים משוחררים, סעיף 15 זה תקציב הביטחון.

רוחמה אברהם-בלילא: מה זה אומר, שהסוגיה הזאת של עידוד ההשכלה לחיילים משוחררים נפגעת או לא נפגעת?

רועי: זה לא קשור לתקציבים שעוברים לחיילים, זה תקציב השכר והתפעול.

רועי: יש חיילים ועובדים ביחידה לקליטת חיילים משוחררים - -

רוחמה אברהם-בלילא: הם יהיו עובדים דרך משרד הביטחון?

רועי: גם היום הם עובדים של משרד הביטחון.

רועי: מהבחינה המהותית לא משתנה שום דבר.

רועי: רק מבחינה תקצובית במקום שהכסף יעבור דרך סעיף 43- -

רוחמה אברהם-בלילא: למה?

משה גפני: למה השינוי?

רועי: זה סיכום בין-משרדי, לבקשת משרד הביטחון.

משה גפני: למה?

רועי: יותר נוח להם לנהל את זה ככה, אני מעריך.

משה גפני: למה?

רועי: אני לא יודע לדבר בשם משרד הביטחון.

משה גפני: אתה רוצה שנצביע?

רועי: אני אשמח אם תצביעו.

משה גפני: גם אני אשמח, אבל אני רוצה לדעת על מה.

רועי: שוב אני אומר – היחידה לקליטת חיילים משוחררים יושבת במשרד הביטחון - -

משה גפני: לכן רוצים להעביר את זה למשרד הביטחון?

רועי: תקציב התפעול שלה נמצא בסעיף אחר.

שכיב מוראד שנאן: זאת היחידה להכוונת חיילים משוחררים.

רועי: תקציב התפעול שם נמצא בסעיף אחר.

רועי: אני חושב שלמשרד הביטחון נוח יותר שזה יהיה תחת התקציב שהם מנהלים את כל תקציב משרד הביטחון ואת תקציב הצבא שזה סעיף 15.

משה גפני: אם זה לא היה בחירות הייתי מביא לפה את שר הביטחון.

רוחמה אברהם-בלילא: בוא נביא.

משה גפני: אבל הייתי אתו קודם בוועדת חוץ וביטחון.

רוחמה אברהם-בלילא: אז מה?

רועי: זה עניין טכני בעיקרו.

משה גפני: היה לא רע.

שכיב מוראד שנאן: הוא תמיד טוב.

משה גפני: אתה היום אופטימי לגמרי, חיובי לחלוטין.

שכיב מוראד שנאן: אני כל הזמן חיובי לחלוטין.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: בעד פניות 642, 643 – רוב

משה גפני: נמנעים – אין

משה גפני: הפניות אושרו.

משה גפני: פנייה מספר 644.

צחי דוד: הפנייה נועדה לתקצוב הנושאים הבאים: 97 מיליון ₪ בהרשאה להתחייב לפיתוח תשתיות ביישובים כפריים במימון מהכנסות.

צחי דוד: - - - את הפיתוח, משרד השיכון מבצע; 6 מיליון שקל עבור היישוב באר-אורה – אותו מנגנון - -

משה גפני: באר-אורה?

צחי דוד: היישוב באר-אורה ליד אילת.

משה גפני: למה זה נקודתית ככה?

צחי דוד: פשוט מכיוון שזאת תכנית נפרדת שעברה ממנהל מקרקעי ישראל למשרד השיכון אז מתוקצב בנפרד.

צחי דוד: עניין טכני.

צחי דוד: זה יכול היה להיות גם יחד, פשוט זה הגיע לאחרונה ממנהל מקרקעי ישראל.

רוחמה אברהם-בלילא: איזה שר היה בבאר-אורה והבטיח?

משה גפני: איזה שר היה באמת?

משה גפני: יש איזה שר שהגיע עד באר-אורה?

צחי דוד: לא שידוע לי.

רוחמה אברהם-בלילא: תשאל את אחד השרים אם הוא יודע איפה זה באר-אורה - - - צפונית לאילת.

משה גפני: 15 מיליון, מה אתם רוצים?

משה גפני: מה זה "יתרת הסיכום"?

צחי דוד: יתרת הסיכום התקציבי רובו לפרויקט שיקום שכונות ועוד 1.5 מיליון למכון מחקר לחקר הבנייה, ו-80 אלף ₪ ליועץ עבור מיגון להבטחת מזרח ירושלים.

משה גפני: בקדנציה הבאה אבטחת מזרח ירושלים ייכנס לתקציב המשרד לביטחון הפנים או שיישאר במשרד השיכון?

משה גפני: מה תהיה התכנית?

צחי דוד: לא צופה עתידות, לא יודע.

רוחמה אברהם-בלילא: הוא לא צופה עתיד.

משה גפני: השאלה מי יהיה השר.

רוחמה אברהם-בלילא: הוא לא צופה עתיד למשרד במזרח ירושלים.

צחי דוד: המטרה של היועץ הזה היא להפחית את הוצאות האבטחה, כלומר להציע תכנית אבטחתית שונה, כך שהוויכוח הזה יהיה פחות.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד פנייה 644 – רוב

משה גפני: נמנעים – אין

משה גפני: הפנייה אושרה.

משה גפני: פניות 649-645.

משה גפני: מה זה?

רוחמה אברהם-בלילא: לוקחים את זה מהמדען הראשי ומעבירים את זה עבור דמי חבר.

משה גפני: מישהו מסביר את זה?

משה גפני: אם אתם לא יודעים אל תסבירו.

לידיה לזנס: אני יודעת.

לידיה לזנס: אני במקרה כאן.

לידיה לזנס: אני לידיה לזנס, ולמעשה את הפנייה הזאת אמורים להציג ממשרד המדען, לא אני; אבל אני ביקשתי את העברת השתתפותנו למשרד המדע עבור תכנית CERN.

לידיה לזנס: זה הסכם בינלאומי שיש למדינת ישראל עם CERN.

לידיה לזנס: בתכנית הזאת יש מספר שותפים: משרד ראש הממשלה, משרד האוצר, המדען הראשי, משרד המדע וות"ת.

לידיה לזנס: פה אני מעבירה את חלקי למשרד המדע כדי להעביר את ההשתתפות.

משה גפני: אבל זה יורד מהמדען הראשי.

לידיה לזנס: כן.

משה גפני: זה לא פייר.

משה גפני: משרד האוצר, אתם לא יכולים להביא כסף מהבית?

אורי גבע: מביאים, למה לא?

אורי גבע: בשביל CERN?

משה גפני: כן.

אורי גבע: אנחנו מביאים, זאת החלטת ממשלה.

משה גפני: אתם מביאים?

משה גפני: אתם לוקחים מהמדען הראשי.

אורי גבע: גם.

רוחמה אברהם-בלילא: לא, אז הם לוקחים מהמדען הראשי, ממשרד החוץ וממשרד האוצר.

משה גפני: אוקיי.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: בעד פניות 649-645 – רוב

משה גפני: נמנעים – אין

משה גפני: הפניות אושרו.

רוחמה אברהם-בלילא: יש שם עוד 1.5 מיליון שגם לא נאמר לפרוטוקול.

רוחמה אברהם-בלילא: 1.5 מיליון ממשרד ראש הממשלה למשרד המדע והטכנולוגיה על רעידות אדמה.

רוחמה אברהם-בלילא: זה לפרוטוקול.

משה גפני: כן.

משה גפני: פניות 650, 651.

אורי גבע: פה מדובר על העברה ממשרד ראש הממשלה למשרד הבריאות של 6.5 מיליון שקל.

אורי גבע: מהם 3 מיליון, בהתאם להחלטת ממשלה, לחיזוק החוסן האזרחי באזור עוטף עזה; 2.2 מיליון שקל זה התכנית לטיפול בזנות ובסחר בנשים שמופעלת במשרד הבריאות, סיכום בין המשרדים; ועוד 1.5 מיליון שקל מהוועדה להיערכות לרעידות אדמה להכנות שונות במבנים ששייכים למשרד הבריאות.

משה גפני: מה הסברת שלא שמעתי?

אורי גבע: מההתחלה?

משה גפני: לא, מהאמצע.

משה גפני: חיזוק החוסן האזרחי בשדרות – הבנתי.

אורי גבע: התכנית לטיפול בזנות ובסחר בנשים שמופעלת על-ידי משרד הבריאות - -

משה גפני: היערכות לרעידות אדמה.

אורי גבע: רעידות אדמה – יש פה כמה סוגי היערכות: הראשון הוא הערכת הפגיעה בנפש.

אורי גבע: משרד הבריאות מבצע על זה סקר.

רוחמה אברהם-בלילא: זה עבור סקר שהמשרד מבצע?

אורי גבע: אני לא יודע איך הם עושים את ההערכה הזאת.

אורי גבע: אני מכיר פחות או יותר את מה שרשום פה, שהם עושים הערכה של הפגיעה בנפש כתוצאה מרעידות אדמה; מה הם יצטרכו לעשות בנושא הטיפול הנפשי באוכלוסייה.

אורי גבע: עוד 1 מיליון שקל לקיבוע מערכות בבתי חולים – זאת פעילות תשתית; ו-120 אלף שקל להדרכה בגופים שונים.

משה גפני: הטבות המס לשדרות עומדות להסתיים בסוף שנת התקציב הנוכחי.

משה גפני: סיום השנה הנוכחית תהיה בתוך מערכת בחירות, ואנחנו נצטרך להיערך לעניין הזה.

משה גפני: אתה יכול, בבקשה, שיביאו חקיקה בעניין הזה מהר כדי שנוכל להביא את זה באותה מסגרת שיאושרו חוקים נוספים?

אורי גבע: אני אשאל.

אורי גבע: אני אעביר את זה לגורם.

משה גפני: אחרת יירדו קולות לליכוד.

משה גפני: רשמת?

משה גפני: אם רשמת זה לא הליכוד.

שכיב מוראד שנאן: מה שמם?

משה גפני: מה שמם, באמת?

משה גפני: אבל באמת, זה יגיע בתוך מערכת בחירות וזה יהיה נזק.

משה גפני: אני חושב שאתם צריכים להקדים ולהביא את החקיקה הזאת.

משה גפני: אני מבקש שתעשו את זה מהר.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות 650, 651 – רוב

משה גפני: נמנעים – אין

משה גפני: הפניות אושרו.

משה גפני: פניות 658, 659.

משה גפני: משרד הקליטה.

אופיר להב: מדובר ביישום של החלטת ממשלה מספר 4885 מ-8 ביולי 2012, והעברה של 9 מיליון ₪ מהמועצה להשכלה גבוהה, מהות"ת בעצם, למנהל הסטודנטים במשרד הקליטה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד פניות 658, 659 – רוב

משה גפני: נמנעים – אין

משה גפני: הפניות אושרו.

משה גפני: חבר הכנסת שכיב שנאן ואני מגישים רביזיה.

משה גפני: נכון?

שכיב מוראד שנאן: מה שאתה עושה אני תמיד עושה.

משה גפני: אני עשיתי מה שאתה עושה.

משה גפני: פניות 660, 661.

מורן מזור: הפנייה מעבירה משרה אחת מהמשרד להגנת הסביבה למשרד האוצר.

רוחמה אברהם-בלילא: עבור תקן סגן חשב.

רוחמה אברהם-בלילא: העברת תקן.

מורן מזור: לחשב הכללי.

שכיב מוראד שנאן: על זה אני באמת מגיש רביזיה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד פניות 660, 661 – רוב

משה גפני: נמנעים – אין

משה גפני: הפניות אושרו.

משה גפני: שכיב, אתה מגיש רביזיה?

משה גפני: העבירו את זה, אתה לא מגיש רביזיה.

משה גפני: האמת היא שהיינו צריכים להגיש רביזיה, אבל אנחנו לא מגישים.

שכיב מוראד שנאן: נוותר להם.

משה גפני: לא לוותר.

משה גפני: אין ברירה.

משה גפני: פנייה 662.

משה גפני: תכנית המו"פ האירופאית.

משה גפני: אם את לא יודעת אז לא, אז ממשיכים הלאה.

לידיה לזנס: סליחה, אדוני, כנראה גם זאת פנייה שאמורה להיות מוצגת על-ידי משרד המדע, ואני אשמח להציג אותה.

משה גפני: עם כל הכבוד, זה לא תכנית כבקשתך.

משה גפני: את יודעת להסביר את הפנייה הזאת?

משה גפני: את באת להסביר את הפנייה הזאת?

לידיה לזנס: כן, אני יודעת להסביר את הפנייה הזאת.

משה גפני: באת להסביר אותה?

לידיה לזנס: לא.

משה גפני: מי אמור לבוא להסביר אותה?

לידיה לזנס: לעניות דעתי, משרד המדע.

משה גפני: אוקיי.

לידיה לזנס: אני אשמח להציג אותה.

משה גפני: בבקשה, תציגי.

משה גפני: אני פשוט הולך היום לפנים משורת הדין.

משה גפני: אבל בכל אופן, עם כל הכבוד, ועדת הכספים זה לא "כולל" שלומדים פה בחברותא.

משה גפני: צריך לבוא מוכנים ומסודרים.

קריאה: למה לא?

משה גפני: בגלל שלא.

משה גפני: איזהו חכם?

משה גפני: המכיר את מקומו.

משה גפני: אנשים צריכים לבוא מוכנים.

לידיה לזנס: מדובר בהסכם בינלאומי עם האיחוד האירופי.

לידיה לזנס: תכנית במסגרת איגום משאבים שבה שותפים ות"ת, משרד המדע והמדען הראשי.

לידיה לזנס: ות"ת והמדען הראשי, חלקם בתכנית 45%, ומשרד המדע – 10%.

לידיה לזנס: מדובר על תכנית שאמורה להסתיים בשנת 2013 בהיקף של 500 מיליון אירו לתקופה המצטברת.

לידיה לזנס: כאן מדובר, אם אני לא טועה, על העברת השתתפות של משרד המדע למשרד לשכת המדען הראשי כדי להעביר את הסכם ההשתתפות.

משה גפני: טוב.

משה גפני: מה התפקיד שלך במשרד?

לידיה לזנס: סגנית המדען הראשי.

שכיב מוראד שנאן: מי השרה שם?

משה גפני: שלום שמחון.

משה גפני: הוא בעדך.

לידיה לזנס: אני מודה לך.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד פנייה 662 – רוב

משה גפני: נמנעים – אין

משה גפני: הפנייה אושרה.

משה גפני: פנייה מספר 663.

לידיה לזנס: הפעם זאת אני, לשכת המדען הראשי.

לידיה לזנס: מדובר על הגדלת תקנת ההכנסות.

משה גפני: זה מה שדיברתי עליו עם השר, על חממות טכנולוגיות.

לידיה לזנס: גם חממות טכנולוגיות.

לידיה לזנס: מדובר כאן על שני סעיפים: האחד, הגדלת תקנת ההכנסות ב-160 מיליון שקל שנובעים מתשלומי תמלוגים מהתעשייה, והפנייה השנייה היא הרשאה להתחייב לתכנית החממות לצורך התקשרות ארוכת טווח עם זכיינים.

משה גפני: את יכולה להגיד לנו כמה משפטים על החממות הטכנולוגיות, איפה זה מתבצע?

לידיה לזנס: יש 24 חממות טכנולוגיות שפזורות על פני כל הארץ.

לידיה לזנס: עיקר המקום הגיאוגרפי שלהן הוא בפריפריה.

לידיה לזנס: היקף התכנית המצטברת שנתית הוא 140 מיליון שקל.

משה גפני: ביישובים ערביים יש חממות טכנולוגיות?

לידיה לזנס: יש בנצרת חממה אחת.

משה גפני: אצל החרדים אני לא שואל, כי אני יודע שלא.

רוחמה אברהם-בלילא: מה ההיקף התעסוקתי של החממות הטכנולוגיות האלה?

לידיה לזנס: אני לא יודעת.

משה גפני: אבל על הערבים ידעת.

משה גפני: אני שואל אם יש גם לחרדים.

לידיה לזנס: בנצרת עד לפני כשנתיים או שלוש שנים היה מנהל יהודי ולא מנהל ערבי.

משה גפני: המנהל לא חשוב לי, אני לא מעלה על דעתי, אני לא מגלומן כזה שיקבלו חרדי לעבודה.

משה גפני: עוד לא השתגעתי.

שכיב מוראד שנאן: אם יעשו את זה אתה אפילו לא תאהב את זה.

משה גפני: כמעט.

משה גפני: אבל אני אפילו לא מתיימר לבקש.

משה גפני: אני רק שואל.

משה גפני: הרי חממות טכנולוגיות זה דבר חשוב, זאת תכנית רצינית, יש עניין לשלב ערבים וחרדים.

משה גפני: אני שואל האם יש גם ביישוב חרדי.

לידיה לזנס: אני לא יודעת מה זה יישוב חרדי.

משה גפני: אני גם לא יודע, סתם שאלתי.

משה גפני: יישוב ערבי את יודעת מה זה?

לידיה לזנס: לא, גם לא.

משה גפני: אז איך את יודעת על נצרת?

משה גפני: היית בטיול?

לידיה לזנס: אני יודעת שבנצרת יש מנהל ערבי.

רוחמה אברהם-בלילא: את אומרת שאם יש מנהל ערבי אז היישוב הוא ערבי.

רוחמה אברהם-בלילא: הרי כולנו יודעים להבדיל.

משה גפני: יש לי הצעה: שיהיה מנהל ערבי בבני-ברק.

משה גפני: אם הוא יכול להיות אישה פתרנו לגמרי את הבעיה.

לידיה לזנס: אבל יש למשל חממה בקריית ארבע.

משה גפני: הם חרדים באמת?

לידיה לזנס: אני לא יודעת, באמת אני לא יודעת.

משה גפני: אתה הבנת איפה אני חי, שכיב?

שכיב מוראד שנאן: בתור חרדי ותיק אני יודע מה אתה אומר.

משה גפני: חבר הכנסת שכיב שנאן אחראי פה על המיעוטים.

שכיב מוראד שנאן: אני אחראי על החרדים, ואתה על המיעוטים.

רוחמה אברהם-בלילא: הוא החרד הקבוע.

לידיה לזנס: התכניות בעיקר מאושרות לפי התוכן שלהן והאיכות שלהן.

משה גפני: אני יודע.

משה גפני: מקצועית זה לא - - שילוב חרדים בעבודה – יפה.

משה גפני: איזו סיסמה.

שכיב מוראד שנאן: זה לא בריא.

משה גפני: מה לא בריא?

שכיב מוראד שנאן: עבודה.

משה גפני: זה לא בריא, נכון?

משה גפני: אני יודע על כמה חרדים שהשתתפו בזה.

משה גפני: יש אפילו חרדי שיש לו חממה טכנולוגית באחד היישובים בארץ.

רוחמה אברהם-בלילא: והוא לא היה חרד להשתתף בזה?

משה גפני: לא.

משה גפני: הוא השתתף, זכה במכרז והכול.

משה גפני: ודווקא אני דיברתי עם השר על זה שצריך לעשות את זה כדי לעודד אנשים - -

שכיב מוראד שנאן: השאלה היא אם הוא עונה לקריטריונים של חוק טל או לא.

משה גפני: חוק טל יגיע.

משה גפני: יעשו עם זה תעמולת בחירות, צריך לשלב בעבודה.

משה גפני: כשזה מגיע באופן מעשי המצב לא פשוט.

משה גפני: בסדר, אין לי טענות, את בסדר גמור.

משה גפני: אבל המערכת כולה לא בסדר.

משה גפני: ממשרד התמ"ת היה פה ממחקר ופיתוח, והוא אמר שבארצות הברית למשל כדי לשלב אוכלוסיות שונות בעבודה עושים תכניות מיוחדות, עושים דברים מיוחדים.

משה גפני: אפילו השאלונים, הוא אמר פה בעבודה, מותאמים לסוגי האוכלוסייה השונים.

משה גפני: מדינת ישראל לא עושה את זה.

לידיה לזנס: אנחנו כן עושים את זה.

משה גפני: עושים את זה?

משה גפני: רק אני לא יודע, זה הכול.

לידיה לזנס: בתחום התעשייה המסורתית שזה לגמרי מגזר שהוא יותר שמרני - -

משה גפני: מה זה "תעשייה מסורתית"?

משה גפני: זה הטקסטיל.

לידיה לזנס: הטקסטיל, המזון- - -

משה גפני: הצלחתם מאוד, דרך אגב.

משה גפני: הסינים מודים לכם על ההצלחה שלכם כאן.

משה גפני: היות שגרתי באופקים ואת הקריירה הציבורית שלי התחלתי במפעל "אופ-אר", מפעל הטקסטיל הגדול שהיה מפעל עוגן ביישוב, והוא נסגר מכיוון שהתחרות התחילה עם מדינות המזרח, אז אני הייתי רק מצטנע.

משה גפני: אבל אני שאלתי רק לגבי סוגי האוכלוסייה, ובסוגי האוכלוסייה המדינה לא עושה כלום.

משה גפני: רק סיסמאות.

משה גפני: מגיע ערב בחירות אז מגיעים השרים ואומרים, נשלב אותם.

משה גפני: באופן מעשי אין כלום.

משה גפני: חממות טכנולוגיות – אני בעד לאשר את זה, אני חושב שזאת תכנית טובה.

משה גפני: אני חושב שצריך לשלב אוכלוסיות נוספות.

משה גפני: חממות טכנולוגיות זה דבר ברמה גבוהה, הוא מצמיח מאוד, הוא רציני מאוד.

משה גפני: צריך לשלב את כולם ולא לתת למישהו - -

שכיב מוראד שנאן: שווה שנדע בקשר לזה מה התכנית שלהם, איפה הם הולכים להקים - -

משה גפני: התשובה היא, לפי מכרז.

משה גפני: זאת התשובה.

לידיה לזנס: במכרזים, כן.

משה גפני: זאת תשובה עשר.

שכיב מוראד שנאן: אבל המשרד יכול לקבוע שהוא עושה מכרז - -

משה גפני: אז אמרתי את זה לשלום שמחון.

שכיב מוראד שנאן: מי שרוצה להקים במקום כלשהו, גם אם זה שלום שמחון שהוא אח שלי, והיום הוא קם משבעה, ואני משתתף בצערו - -

משה גפני: גם אני.

שכיב מוראד שנאן: - - אפשר לתקוע את התכנית עד שנבין איפה זה קורה.

משה גפני: אבל אתה לא יכול לתקוע תכנית של - - -

שכיב מוראד שנאן: נעשה רביזיה.

משה גפני: לא, אני לא.

שכיב מוראד שנאן: נעשה, נו.

משה גפני: לא, אני לא אעשה.

משה גפני: אנחנו מסכמים שאנחנו מאשרים את זה ולא מגישים רביזיה.

משה גפני: אנחנו נפנה לשר שמחון, ואנחנו נבקש ממנו שעם כל הכבוד למכרז – למשרד ממשלתי מותר לקבוע יעדים שהם יעדים ציבוריים שקופים עם יעד לאומי ברור.

משה גפני: ולא להוריד את הרמה.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד פנייה 663 – רוב

משה גפני: נמנעים – אין

משה גפני: הפנייה אושרה.

משה גפני: פניות 664, 645.

עודד דיסטל: אני מנהל המטה לקידום השקעות במשרד התמ"ת.

עודד דיסטל: הפנייה היא במסגרת התכנית של - - - תחליפי דלקים.

עודד דיסטל: הכסף הולך למטרות של שיווק וקידום התעשייה הישראלית ומשיכת השקעות זרות.

משה גפני: 300 אלף שקל?

עודד דיסטל: כן.

משה גפני: מה עושים עם 300 אלף שקל?

עודד דיסטל: עושים פעילות בתערוכה גדולה שמתקיימת בהולנד בתחליפי דלקים, ואנחנו מארחים בארץ את איגוד יצרני הבטריות האירופיים שהגיעו לפה ופגשו חברות ישראליות.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד פניות 644, 645 – רוב

משה גפני: נמנעים – אין

משה גפני: הפניות אושרו.

משה גפני: פנייה 667

מנחם יחזקאלי: אני מנחם יחזקאלי ממשרד התמ"ת.

משה גפני: בבקשה.

מנחם יחזקאלי: הפנייה נועדה להעביר הרשאות תקציביות לפיתוח אזורי תעשייה - -

משה גפני: איפה?

מנחם יחזקאלי: - - שבהם שווקו מגרשים במחיר מלא למסחר ולפעילויות אחרות, ולכן האוצר מתקצב את זה בנוסף.

משה גפני: זאת אומרת אין הוצאה של המדינה, אלא זה מהכסף ששילמו.

משה גפני: בסדר.

מנחם יחזקאלי: כן.

משה גפני: בסדר.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד פנייה 667– רוב

משה גפני: נמנעים – אין

משה גפני: הפנייה אושרה.

משה גפני: המדען הראשי.

משה גפני: לאן היא הלכה?

משה גפני: יש כאן תקציבי המדען הראשי במשרד התמ"ת.

קריאה: אז למה היא הלכה?

רוחמה אברהם-בלילא: דווקא בפנייה שלה.

משה גפני: זאת הפנייה שלה.

מנחם יחזקאלי: אני יכול לעזור במשהו?

משה גפני: לך תקרא לה.

משה גפני: פנייה 669.

משה גפני: אה, זה - - - פנייה 670.

משה גפני: רשות השידור.

שכיב מוראד שנאן: פה אין משחקים.

שכיב מוראד שנאן: אני מתעקש, חבל לך על הזמן.

שכיב מוראד שנאן: אני מתנגד, ולא יעזור שום דבר.

רוחמה אברהם-בלילא: חכה רגע, תן לו להסביר.

שכיב מוראד שנאן: לא, אני לא נותן לו אפילו להסביר.

יוני בן מנחם: הוא רוצה למתוח לנו את העצבים.

משה גפני: מי מסביר?

קריאה: סמנכ"ל כספים.

משה גפני: מי נמצא מהאוצר?

מעין נשר: אני.

מעין נשר: אבל לא בקשר לזה.

משה גפני: זה לא חקלאות.

משה גפני: בבקשה, תסבירי.

מעין נשר: לא, אני לא יודעת.

משה גפני: לפני רשות השידור, מי מהאוצר מסביר את הפנייה הזאת?

מעין נשר: אין נציג של משרד האוצר - -

רוחמה אברהם-בלילא: אין נציג.

רוחמה אברהם-בלילא: שערורייה, הייתי אומרת, אדוני היושב ראש.

רוחמה אברהם-בלילא: מילא, רוצים לסגור את שאר כלי התקשורת, אבל גם את רשות השידור?

רוחמה אברהם-בלילא: לאן הגענו?

שכיב מוראד שנאן: אין מי שיסביר את הפנייה?

מעין נשר: לא הגיע נציג.

מעין נשר: זאת טעות?

קריאה: לא הייתה שום טעות.

רוחמה אברהם-בלילא: אדוני היושב ראש, אין נציג לאוצר להסביר את הפנייה הזאת.

יוני בן מנחם: אפשר לאשר את זה בלי האוצר.

יוני בן מנחם: הם מנסים כבר כמה זמן למשוך את זה.

משה גפני: מי באוצר צריך להציג את זה?

יוני בן מנחם: אגף תקציבים.

משה גפני: תתקשרי ליעל מבורך, ואני מבקש שהיא תבוא.

רוחמה אברהם-בלילא: למה אנחנו צריכים להתחשב בהם עכשיו, לדחות את זה?

רוחמה אברהם-בלילא: בואו נעביר להם את זה וזהו.

משה גפני: בסדר, אני לא הולך הביתה.

משה גפני: אבל עם כל הכבוד למשרד האוצר, שיעמוד פה מולנו.

משה גפני: מה זה הדבר הזה?

משה גפני: אני לא הולך הביתה, הכול בסדר.

שכיב מוראד שנאן: אפשר לפרוטוקול להגיד שזה זלזול?

משה גפני: לא, אנחנו עוד לא בפרוטוקול, אנחנו קודם כל מדברים איתם.

טמיר כהן: תחזור לפנייה 668, המדען הראשי.

טמיר כהן: היא חזרה.

משה גפני: סגנית המדען הראשי, פנייה 668.

לידיה לזנס: מדובר כאן בשינויים פנימיים, הסטות בין סעיפי התקציב, הפחתה של 1 מיליון שקל בתכנית אחת לטובת תקנה לביצוע ביקורת פרויקטים.

לידיה לזנס: מדובר בעצם על כניסה של מספר תכניות בלשכת המדען הראשי שמצריכות העסקה של בודקים מקצועיים ובדיקת התכניות השונות בהתאם לכללים.

לידיה לזנס: זאת הבקשה.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד פנייה 668 – רוב

משה גפני: נמנעים – אין

משה גפני: הפנייה אושרה.

משה גפני: פנייה מספר 669.

לידיה לזנס: זאת אני?

לידיה לזנס: פשוט לא הכינו אותי לזה מראש, אבל אני מכירה את התכניות.

לידיה לזנס: מדובר כאן - -

משה גפני: רק שנייה, מתחיל לעצבן אותי כל העניין הזה.

משה גפני: מי ממשרד האוצר צריך להציג את זה?

משה גפני: אני עוצר את הישיבה, אני מבקש שמשרד האוצר יגיע לפה.

משה גפני: אני עושה הפסקה.

מעין נשר: הוא יגיע.

מעין נשר: - - - של חקלאות, ואז תעצור.

רוחמה אברהם-בלילא: אני ממילא אעצור לך את חקלאות.

משה גפני: לא, לא, לא.

משה גפני: זה בסדר גמור.

משה גפני: אנחנו עושים הפסקה של עשר דקות.

רוחמה אברהם-בלילא: לא.

רוחמה אברהם-בלילא: יש לי עוד מעט ישיבת סיעה.

משה גפני: אז מה את מציעה לעשות?

משה גפני: אין ברירה.

משה גפני: זה לא בסדר הדבר הזה.

לידיה לזנס: אני אציג את זה, אני מכירה את זה.

מעין נשר: אני קוראת לכולם.

משה גפני: מה זה הדבר הזה?

משה גפני: מה זה, אתם עובדים במשרד האוצר.

משה גפני: יש לכם חופש?

משה גפני: יש לכם פגרת בחירות?

משה גפני: מה יש לכם?

רוחמה אברהם-בלילא: יש להם פריימריס.

מעין נשר: אני באמת לא יודעת להסביר.

משה גפני: את מה את לא יודעת להסביר, את החופש במשרד האוצר?

מעין נשר: למה חבריי לא נמצאים.

מעין נשר: אני שולחת לכולם את ההודעות הנזעמות, אני מקווה שהם יגיבו.

טמיר כהן: לא צריך, הם קיבלו את ההזמנה בצורה מסודרת.

רוחמה אברהם-בלילא: אולי שיסבירו לנו מרשות השידור מהי תכנית ההבראה שאמורה להיות.

רוחמה אברהם-בלילא: מה אתה אומר?

רוחמה אברהם-בלילא: עד שהוא יסיים לדבר אני מניחה שזה ייקח בין חמש לשבע דקות, ואם הם לא יגיעו אז נצביע וזהו.

רוחמה אברהם-בלילא: היא ביקשה עשר דקות, וכבר עברו מאז שלוש דקות, אדוני.

רוחמה אברהם-בלילא: ב-14:30 יש לנו ישיבות סיעה.

רוחמה אברהם-בלילא: גם יומנו באיזשהו אופן – אתה יודע, אנחנו מנסים להשתדל לפי פקידי האוצר, אבל גם לזה יש גבול.

יוני בן מנחם: יושב ראש הוועדה הנכבד מודע לסחבת שהם עושים בכוונה.

יוני בן מנחם: אנחנו כבר עם הלשון בחוץ.

שכיב מוראד שנאן: רק בגלל היושב ראש המכובד שכולנו אוהבים אותו, אנחנו אפילו לא רוצים הסבר, ואם זה יועיל לו אנחנו מאשרים לו את זה במחאה כנגד האוצר.

משה גפני: יש גם כבוד של הוועדה.

משה גפני: לא, אנחנו נאשר את זה היום.

משה גפני: יש כבוד של הוועדה.

משה גפני: מה זה הדבר הזה?

משה גפני: מה זה, משרד האוצר חושב שאנחנו עובדים אצלו?

רוחמה אברהם-בלילא: הוא לא חושב, הוא בטוח.

שכיב מוראד שנאן: בוא נאשר את רשות השידור ונעצור להם הכול.

משה גפני: אין לך מה לעצור הכול.

משה גפני: היא תהרוג אותך עכשיו כי מה שנשאר זה חקלאות.

מעין נשר: אני לא אהרוג אף אחד.

משה גפני: היא לא מתכוונת להרוג אותך.

מעין נשר: זה פלילי.

שכיב מוראד שנאן: פיזית לא, אבל - -

משה גפני: היא יכולה, היא רק אומרת שזה פלילי.

משה גפני: יכול להיות שנשנה את החקיקה בשביל זה.

מעין נשר: הם מוסרים שיש נציגה של משרד התמ"ת, והם שלחו אותה במקומם בשביל להציג את הדברים האלה, צוות מו"פ.

מעין נשר: רשות השידור, דיברתם עם יעל, נכון?

משה גפני: היא לא דיברה עם יעל.

טמיר כהן: זה לא עובד ככה.

טמיר כהן: זה אמור לעבוד יותר מסודר, ועשינו מה שצריך.

מעין נשר: צודקים לגמרי.

טמיר כהן: תשאירי את זה לנו.

משה גפני: תסבירי את המו"פ.

משה גפני: אני אומר לך, אם לא העובדים של רשות השידור, הייתי נועל את הישיבה.

משה גפני: אתם לא יכולים לתאר לעצמכם, זה לא מתנהל בצורה כזאת.

שכיב מוראד שנאן: הרב גפני, תן לו הכבוד.

רוחמה אברהם-בלילא: תן לו הכבוד להסביר.

יוני בן מנחם: אנחנו סומכים על כבודו שהוא מודע לכל התרגילים שעושה האוצר.

שכיב מוראד שנאן: הרב גפני, מה שרשות השידור לא נותנת לי אני מקבל היום בערוץ הכנסת.

שכיב מוראד שנאן: בעוד כמה דקות אני צריך ללכת לשם לפאנל לריאיון ולא נעים לי - - -.

שכיב מוראד שנאן: הם נותנים מתנה.

שכיב מוראד שנאן: חברי כנסת לא יהודים לא מקבלים בעברית שום דבר.

שכיב מוראד שנאן: בערבית, ברוך השם, יש קצת, אז לוקחים אותנו מדי פעם.

משה גפני: אה, באמת?

משה גפני: זה לא הדיון בכלל.

אמיר גילת: אדוני, הנושא גם עלה בישיבה קודמת של הוועדה עם סכום אחר, מגוחך.

משה גפני: היה 39 מיליון.

רוחמה אברהם-בלילא: אם אתה רומז על היעלמות באופן עקבי בכל מה שקשור לרשות השידור - -

אמיר גילת: הדברים מדברים בעד עצמם.

אמיר גילת: אדוני, כמו שאתה יודע, האישור של הוועדה היום הוא המשוכה האחרונה - -

משה גפני: אני יודע.

משה גפני: אני מכיר את זה לפני ולפנים.

אמיר גילת: אני יודע.

משה גפני: משרד התמ"ת, בבקשה.

לידיה לזנס: מדובר בתכנית חדשה בהיקף של 40 מיליון שקל שמיועדת בעצם לחברות הזנק, חברות מתחילות ללא הכנסות, שעיקרה הצטרפות גם של משקיעים פרטיים או בעצם מה שייתן מענה למשבר שקיים היום בשוק ההון.

לידיה לזנס: התכנית מיועדת לאותן חברות קטנות.

לידיה לזנס: היא תינתן כאישור רב-שנתי של מקסימום עד שנתיים בהיקף שלא יעלה על 5 מיליון שקל לתכנית.

רוחמה אברהם-בלילא: ומה זה אומר, שהכסף ניתן כהלוואה, כמימון ביניים?

לידיה לזנס: זה בהתאם לכללים של תכניות המדען הראשי.

לידיה לזנס: במידה שיש לה הכנסה החברות האלה מחויבות בהחזר המענק מסך המכירות.

לידיה לזנס: לפני מספר דקות הצגתי הכנסות של 160 מיליון שקל, אז התעשייה מחויבת בהחזר תמלוגים למדען הראשי בגין כל מכירות ממוצרי מו"פ שמתקבלים.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד הפנייה – רוב

משה גפני: נמנעים – אין

משה גפני: הפנייה אושרה.

משה גפני: רשות השידור – תגידו אתם ותכף נראה מה עושים עם זה.

ערן הורן: אני סמנכ"ל כספים.

ערן הורן: ב-5 באוגוסט נחתם הסכם למימון הרפורמה ברשות השידור שבו כנגד מקורות מימון - - - מחייב תהליך של רפורמה שבמסגרתו יש יעדים מוגדרים: הגדלת ההוצאה על רכש - - - בהדרגה עד לרמה של כ-200 מיליון שקל בשנה, החלפה ושיפור של כל התשתית הטכנולוגית, פרישת עובדים וכן הלאה.

ערן הורן: מבחינת מקורות המימון 80 מיליון שקל זה סכום מענק שהוועדה אישרה 39 מיליון שקל שהשלימו את הסכום הזה לתקנה.

ערן הורן: שני מקורות נוספים זה הלוואה כנגד נכסי נדל"ן שהרשות מסרה למדינה, של 290 מיליון שקל; והלוואת רפורמה של 240 מיליון שקל – סך הכול 530 מיליון שקל שזאת הבקשה שמונחת פה לתקצוב והרשאה להתחייב.

ערן הורן: ההלוואות יימשכו על פני תכנית הרפורמה שתימשך בחמש השנים הקרובות, ואנחנו מעוניינים להתחיל אותה ב-1 בדצמבר 2012.

שכיב מוראד שנאן: כל מילה בסלע.

משה גפני: אני רוצה להגיד לחברי הוועדה – לא היה דבר כזה.

משה גפני: זאת אומרת זאת הפעם הראשונה שאני נתקל בתופעה הזאת.

משה גפני: רשות השידור, עם כל הכבוד, הוא גוף חיצוני, הוא לא משרד ממשלתי.

משה גפני: משרד ממשלתי צריך להציג את זה.

משה גפני: האמת היא שמשרד האוצר צריך להציג את זה.

משה גפני: משרד האוצר לא מגיע להציג את זה.

משה גפני: מדובר פה על רפורמה שתיגע בעניין של שכר של עובדים.

משה גפני: אני אומר לכם, לא היה דבר כזה, והוא דבר חמור.

משה גפני: אני יכול להמתין.

משה גפני: יש לי בעיה כי אם אתה הולך לישיבת סיעה, ואת הולכת לישיבת סיעה, ואני אשאר לבד, אני לא אצביע בעד זה, אני נמנע בגלל הסיפור של שבת, ואני אחכה שמישהו מכם יצביע.

משה גפני: הם סיבכו אותי פה עכשיו לגמרי.

משה גפני: איזה משרד אוצר יש לנו פה במדינה?

משה גפני: מה לעשות?

משה גפני: תגידו אתם.

משה גפני: להצביע?

רוחמה אברהם-בלילא: כן.

שכיב מוראד שנאן: האמת, הייתי מת להבין במה דברים אמורים כי אם זה נוגע לנושא של כוח אדם וכל הדברים האלה - -

משה גפני: ודאי שזה נוגע לכוח אדם.

משה גפני: לא יהיו משכורות לשלם.

משה גפני: מי זה סמנכ"ל הכספים?

משה גפני: אם אין רפורמה, אתם יכולים לשלם משכורת לעובדים?

רוחמה אברהם-בלילא: הסוגיה העיקרית היא שהוא התחיל את הדברים שלו בכך שהם הגיעו לסיכום ב-5 באוגוסט.

משה גפני: נכון.

רוחמה אברהם-בלילא: אנחנו היום כבר חודשיים וחצי אחרי.

רוחמה אברהם-בלילא: זאת אומרת עברו הרבה מאוד ימים באמצע שביניהם הם הגיעו עד קצה גבול היכולת.

משה גפני: אני יודע, האוצר דיבר איתי.

רוחמה אברהם-בלילא: נו, אז?

משה גפני: בשביל מה הביאו 39 מיליון?

משה גפני: למה לא הביאו את זה עם ההעברה הכוללת?

ערן הורן: אני לא יכול לענות על השאלה למה זה לא הובא כמקשה אחת.

ערן הורן: יש מספר מקורות מימון – ב-39 הוסט התקצוב של המענק, ויש עוד שתי הלוואות שכרגע הם 530 שהוועדה מתבקשת לאשר.

ערן הורן: לשאלתך, מה יקרה אם הרפורמה לא תתממש?

ערן הורן: רשות השידור לא תוכל לעמוד לא במחויבויות שלה בחוק, שזה סדר גודל של 75 מיליון שקל ב-2013, לא לעמוד בהתחייבויות שלה של שיווק תשתיות וגם בתזרים השוטף בסופו של דבר אנחנו ניאלץ לעצור.

שכיב מוראד שנאן: אמיר, למה לדעתך הם לא באו?

רוחמה אברהם-בלילא: יש איזושהי התנגדות עקרונית להסכם?

אמיר גילת: לא, יש פה מסמך חתום על-ידי גל הרשקוביץ, ראש אגף תקציבים.

אמיר גילת: הוא חתום על הבקשה.

אמיר גילת: אתמול היו לנו מגעים עם ההסתדרות, הם בעד ההסכם – כולם בעד ההסכם.

אמיר גילת: ההסכם חתום.

אמיר גילת: האוצר חתום על ההסכם.

אמיר גילת: גם צד ג', מנהל מקרקעי ישראל, שאמור לקבל חלק מהנכסים, חתום.

אמיר גילת: זה רק עניין של - - -

שכיב מוראד שנאן: אני יודע.

שכיב מוראד שנאן: אם שר האוצר רוצה לתקוע את זה מטעמים לא מובנים אני לא מבין.

שכיב מוראד שנאן: בבקשה, תצביע.

שכיב מוראד שנאן: זה שהם קיבלו הזדמנות לבוא ולהסביר את הדברים ולא באו זה לא אומר שאנחנו צריכים להרוס עוד מוסד במדינה הזאת.

רוחמה אברהם-בלילא: מה הטיעון המרכזי שלהם?

רוחמה אברהם-בלילא: למה הם לא באו?

טמיר כהן: הם לא מסבירים.

אמיר גילת: הם גם כותבים פה בבקשה שזה בהתאם להסכם המימון בין האוצר לבין רשות השידור.

יוני בן מנחם: הם לא יכולים גם לנהל את ועדת הכספים.

יוני בן מנחם: מספיק הם מנהלים חצי מהמדינה - -

משה גפני: טוב, רבותיי, אני מחליט כדלהלן.

משה גפני: יכול להיות שיש פה כוונות, יכול להיות שאין כוונות, יכול להיות שזאת סתם עצלנות, אני לא יודע מה.

משה גפני: הנושא של הרפורמה צריך להיות מאושר, הוא מאושר, הוא חתום.

משה גפני: אנחנו נצטרך לעשות סנקציות על משרד האוצר בדברים אחרים, דברים שיהיו חשובים להם.

משה גפני: תרשמו שאנחנו חייבים להם.

משה גפני: מספר פנייה לוועדה 670.

משה גפני: חשוב לי העניין הזה משום שחשוב לי מאוד גם העניין של העובדים, עם כל הבעיה שיש לי בעניין.

משה גפני: אני כועס עד לשמים על משרד האוצר.

משה גפני: בוועדת הכספים אנחנו נוהגים לשלם למשרד האוצר במזומן, ואני אשלם להם במזומן, לא בהרשאה להתחייב, כמו הפנייה הזאת.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד פנייה 670 – רוב

משה גפני: נמנעים – 1

משה גפני: אין מתנגדים, אני נמנע.

משה גפני: הפנייה אושרה.

משה גפני: תודה רבה, שיהיה לכם בהצלחה.

יוני בן מנחם: תודה רבה, אדוני.

משה גפני: חקלאות.

משה גפני: פניות 673-671.

שכיב מוראד שנאן: הרב גפני, לא הגשנו רביזיה על הקליטה, מה פתאום.

משה גפני: הגשנו.

רוחמה אברהם-בלילא: הגשת, אתה רצית.

משה גפני: הגשנו.

מעין נשר: הפנייה נועדה להעביר סך של 4,109,000 שקלים מתקציב התמיכות של משרד החקלאות לתקציב הפעולות של משרד החקלאות לצורך תקצוב תשתית מחקר במנהל המחקר וגם להשקעות במערך המחשוב של המשרד.

מעין נשר: בנוסף לכך הפנייה נועדה לערוך שינויים פנימיים בתקציב המשרד, לבקשתו.

משה גפני: אוקיי.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד פניות 673-671 – רוב

משה גפני: נמנעים – אין

משה גפני: הפניות אושרו.

משה גפני: 681, 682 – חינוך.

אורי שומרט: הפנייה נועדה להעביר 5.5 מיליון ₪ מהתקציב השוטף של משרד החינוך, סעיף 20, לסעיף 60 שהוא סעיף הפיתוח לטובת חידוש מבני חינוך.

אורי שומרט: בנוסף לכך הפנייה נועדה לבצע שינויים פנימיים בתקציב המשרד.

אורי שומרט: עיקר השינויים זה העברת מזומן בתוך סעיף 60 בהתאם לביצוע בפועל.

אורי שומרט: יש תקנות שיש בהן עודף ביצוע, יש כאלה שיש בהן תת ביצוע, ולשם כך נועדה הפנייה.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: בעד פניות 681, 682 – רוב

משה גפני: נמנעים – אין

משה גפני: הפניות אושרו.

משה גפני: תודה רבה, הישיבה נעולה.